Държавен вестник, бр. 18, 2009 г., стр. 16

С Т Р .  16
Д Ъ Р Ж А В Е Н   В Е С Т Н И К
Б Р О Й  18
вероятните миграционни маршрути и транспор-
тни средства, използвани за нелегално пресича-
не на границата, както и начините, по които са
организирани контрабандистите. Наред с това
се предоставят оперативна информация и ана-
лизи, които се отнасят за актуалната ситуация,
както и всякакви планирани мерки, които могат
да бъдат важни за другата договаряща страна.
Член 9
Офицери за връзка
(1) Договарящите страни могат да сключват
двустранни споразумения, регламентиращи
командироването за определени или неопреде-
лени периоди от време на офицери за връзка от
една договаряща страна към правоприлагащи-
те органи на друга договаряща страна.
(2) Командироването на офицери за връзка
за определени или неопределени периоди от
време е с цел да се засили и подобри сътрудни-
чеството между договарящите страни, в част-
ност чрез предоставяне на съдействие:
а) под формата на обмен на информация за
целите на конвенцията;
б) при изпълнение на молби за взаимна по-
лицейска помощ по наказателноправни въп-
роси;
в) по линия на задълженията на органите,
отговарящи за граничното наблюдение.
(3) Офицерите за връзка имат задачата да
предоставят съвети и съдействие. Те нямат
правомощия да предприемат независими поли-
цейски действия. Те предоставят информация и
изпълняват задълженията си съгласно дадени-
те им инструкции от командироващата ги до-
говаряща страна и от договарящата страна, в
която са командировани.
(4) Договарящите страни могат да се догово-
рят на двустранна или многостранна основа
офицерите за връзка от дадена договаряща стра-
на, командировани в трети държави, да пред-
ставляват също така интересите на една или по-
вече други договарящи страни. По силата на
такива споразумения офицерите за връзка, ко-
мандировани в трети държави, предоставят ин-
формация на други договарящи страни, когато
това бъде поискано от тях или по тяхна собстве-
на инициатива и в рамките на правомощията си
изпълняват задължения от името на такива стра-
ни. Договарящите страни се информират взаим-
но относно намеренията си за командироване на
офицери за връзка в трети държави.
Член 10
Защита на свидетели
(1) Правоприлагащите органи на договаря-
щите страни, имащи правомощия за защита на
свидетелите, си сътрудничат директно в област-
та на програмите за защита на свидетели.
(2) Сътрудничеството включва в частност
обмен на информация, съдействие по отноше-
ние на логистиката, както и приемане на лица,
подлежащи на защита.
(3) За всеки конкретен случай се сключва
споразумение за прием на лица, подлежащи на
защита, с цел да се регламентират общите пра-
ва и задължения.
(4) Лицето, което подлежи на защита, тряб-
ва да бъде поставено под защита в рамките на
програмата за защита на свидетели на молеща-
та договаряща страна. Лицето, подлежащо на
защита, не се включва в програмата за защита
на свидетели на замолената договаряща стра-
на. При предприемане на допълнителни съпът-
стващи мерки във връзка със защитата на таки-
ва лица се прилага националното законодател-
ство на замолената договаряща страна.
(5) По принцип молещата договаряща стра-
на поема разходите за издръжка на лицата,
подлежащи на защита. Замолената договаряща
страна поема разходите за персонала и матери-
алните ресурси за защитата на тези лица.
(6) Ако има сериозни основания и след като
надлежно е уведомила молещата договаряща
страна, замолената договаряща страна може да
преустанови прилагането на съпътстващите
мерки. В този случай молещата договаряща
страна приема обратно съответното лице.
Член 11
Основно и последващо обучение и обмен
на опит
Правоприлагащите органи на договарящи-
те страни си сътрудничат в областта на основ-
ното обучение и обучението за напреднали, като
освен всичко друго това включва:
а) обмен на учебни програми за основното
обучение и обучение за напреднали;
б) организиране на съвместни семинари за
начинаещи и напреднали и трансгранични уче-
ния като част от сътрудничеството, определено
в тази конвенция;
в) покани към представители на правопри-
лагащите органи на друга договаряща страна
да участват в учения и специални операции като
наблюдатели и осигуряване на възможност за
взаимни практически обучителни посещения;
г) разрешения за представители на правопри-
лагащите органи на друга договаряща страна да
участват в обучителни курсове за напреднали.
Член 12
Превенция
Правоприлагащите органи на договарящи-
те страни си обменят опит в областта на пре-
венцията на престъпността и за тази цел иници-
ират и осъществяват съвместни програми.
Член 13
 Преследване по горещи следи
(1) Служители на една от договарящите стра-
ни, които преследват на своя територия лице,
заловено при извършване или участие в прес-
тъпно деяние, могат съгласно двустранните
споразумения за прилагане, сключени по реда
на чл. 34, ал. 1 на тази конвенция, да продължат